แนวโน้มดัชนีเช้าผันผวนตามภูมิภาค
นักวิเคราะห์ประเมินดัชนีเช้าวันนี้(1ธ.ค.)แกว่งผันผวนตามภูมิภาค ปัจจัยต่างประเทศส่วนใหญ่ยังลบ ตลาดภูมิภาคยังกังวลหนี้ยุโรป
1 ธ.ค. 2553

นักวิเคราะห์ประเมินดัชนีเช้าวันนี้(1ธ.ค.)แกว่งผันผวนตามภูมิภาค ปัจจัยต่างประเทศส่วนใหญ่ยังลบ ตลาดภูมิภาคยังกังวลหนี้ยุโรป




นายถนอมศักดิ์ สหรัตน์ชัย ผู้บังคับบัญชาสายงานวิจัย บล.พัฒนสิน กล่าวว่า ตลาดหุ้นเช้านี้ไม่มีทิศทางชัดเจน อาจแกว่งตัวผันผวนตามภูมิภาค ขณะปัจจัยต่างประเทศส่วนใหญ่เป็นลบ แนวโน้มตลาดหุ้นจีนและฮ่องกงขึ้นอยู่กับทางการจีนจะมีออกมาตรการออกมาสกัดเงินเฟ้อเร่งตัวหรือไม่           ส่วนตลาดภูมิภาค ปัจจัยหลักเป็นเรื่องปัญหาหนี้ยุโรป แต่วันนี้ตัวเลขภาคการผลิตออกมาดีอาจจะทำให้มีการรีบาวน์ช่วงปลายตลาดได้ เพราะตลาดคงเล่นหุ้นเก็งกำไรที่มี momentum เชิงบวกหรือหุ้นที่มี cycle ที่ผ่านจุดต่ำสุด เช่น ปิโตรเคมีและโรงกลั่นยังเป็นกลุ่มที่ทุกคนมองแล้วปลอดภัยก็น่าจะปรับขึ้นต่อ แต่หุ้นบิ๊กแคปอาจจะลงบางตัว ส่วนเมื่อวานที่ต่างชาติเริ่มซื้ออาจจะเป็นเพราะ cover short แต้ถ้าจะซื้อทั้งภูมิภาคจะต้องขึ้น แต่ภูมิภาคลงส่วนใหญ้ก็ชะลอการซื้อรอให้ลงแล้วซื้อจะไม่ไล่ซื้อ           "ดัชนีขึ้นคงลำบากแต่ลงมีโอกาส มองแกว่งออกด้านข้างมากกว่า แนวรับ  999 และ 998 แนวต้าน high เดิมที่  1,012 จุด" นายถนอมศักดิ์กล่าว